***ИЗВЈЕШТАЈ***

***О ИЗВРШЕЊУ БУЏЕТА ОПШТИНЕ ПАЛЕ***

***ЗА ПЕРИОД ЈАНУАР – ДЕЦЕМБАР 2020. ГОДИНЕ***

 Извјештај о извршењу буџета Општине Пале за период јануар – децембар 2020. године је извјештај о извршењу буџетских средстава и буџетских издатака, који је урађен на основу Правилника о форми и садржају буџета и извјештаја о извршењу буџета („Службени гласник Републике Српске“, број 100/13 и 102/16), којим се уређује форма и садржај буџета и извјештаја о извршењу буџета Републике Српске, буџета општина, градова и фондова.

Чланом 22. Правилника о форми и садржају буџета и извјештаја о извршењу буџета („Службени гласник Републике Српске“, број 100/13 и 102/16) је прописано да извјештај треба да садржи:

1. Преглед буџетских средстава и издатака које је Народна скупштина, Скупштина Општине, усвојила у претходној години,
2. Преглед остварених буџетских средстава и издатака у току претходне фискалне године, који су приказани тако да се јасно може видјети разлика између оствареног и извршеног буџета,
3. Објашњење већих одступања,
4. Податке о задуживању и управљању дугом,
5. Податке о коришћењу буџетске резерве,
6. Податке о гаранцијама датим у току претходне фискалне године,
7. Почетно и завршно стање јединствених рачуна трезора и рачуна посебних намјена,
8. Податке о извршеним реалокацијама и
9. Податке о почетном и завршном стању имовине, обавеза и извора средстава.

Табеларни преглед извјештаја састоји се од:

* Општег дијела буџета који даје приказ буџетских прихода и расхода, бруто буџетског суфицита/дефицита, нето издатака за нефинансијску имовину, буџетског суфицита/дефицита и нето финансирања;
* Буџетски приходи и примици за нефинансијску имовину дају приказ јавних прихода, текућих и капиталних грантова, трансфера примљених од других буџетских јединица и примитака за нефинансијску имовину;
* Буџетски расходи и издаци за нефинансијску имовину дају приказ расхода за лична примања за Општинску управу и Остале буцетске кориснике, расхода по основу коришћења роба и услуга, расхода финансирања и других финансијких трошкова, приказ субвенција, грантова, дознака на име социјалне заштите и издатака за нефинансијску имовину;
* Финансирање даје приказ нето примитака од финансијске имовине и нето задуживања;
* Функционална класификација расхода и нето издатака за нефинансијску имовину;
* Буџетски издаци по организационој класификацији који су подијељени према потрошачким јединицама;
* Преглед одступања оперативног буџета од ребаланса буџета;
* Преглед коришћења средстава буџетске резерве и
* Преглед прерасподјеле (реалокације) буџетских средстава.

Скупштина Општине Пале је на редовној сједници одржаној 26. децембра 2019. године, донијела је Одлуку о усвајању буџета Општине Пале за 2020. годину у износу од 14.990.000 КМ („Службене новине града Источно Сарајево“ број 26/19), односно на редовној сједници одржаној 25. септембра 2020. године донијела је Одлуку измјенама и допунама Одлуке о буџету Општине Пале (ребаланс) за 2020. годину у износу од 17.934.450 КМ („Службене новине града Источно Сарајево“ број 22/20).

.

***Остварење буџетских прихода и примитака за нефинансијску и финансијксу имовину и задуживања у 2020. години***

Укупно остварени приходи буџета општине Пале по периодичном обрачуну за период јануар-децембар 2020. године износили су 10.658.878 КМ (фонд 01), што je 105,79% у односу на годишњи план буџета. Укупно расположива средства буџета општине Пале током протеклог извјештајног периода износила су 16.451.094 КМ (фонд 01), што је 91,73% од плана за 2020. годину, 260.974 КМ за фонд 03 и 510.282 за фонд 05 КМ , а односе се на :

 - вриједност у КМ-

|  |  |  |  |  |
| --- | --- | --- | --- | --- |
|  |  | Фонд 01 | Фонд 03 | Фонд 05 |
|  1. | Пореске приходе | 5.393.140 |  |  |
| 2. | Непореске приходе | 4.823.731 |  |  |
| 3. | Текући грантови из земље | 1.430 | 13.974 | 40.000 |
| 4. | Трансфери јединицама локалне самоуправе | 440.578 | 247.000 | 470.282 |
|  5. | **Укупни приходи** | **10.658.878** | **260.974** | **510.282** |
| 6. | Примици за нефинансијску имовину | 2.388.481 |  |  |
| 7. | Примици од финансијске имовине из трансакција са другим јединицама власти | 13.231 |  |  |
|  8. | Примици од задуживања | 3.000.000 |  |  |
|  9. | Остали примици из земље | 390.504 |  |  |
|   | **Укупно расположива средства** | **16.451.094** | **260.974** | **510.282** |

**Порески приходи** (економски код 710000) Остварени порески приходи током протеклог извјештајног периода износили су 5.393.140 КМ, што је 94,48% од плана за 2020. годину. На непотпуно остварење пореских прихода посљедица је настали вирус COVID 19. Велики број радно способног становништва је остало без запослења што се посебно одразило на остварење прихода по основу пореза на лична примања и приходе од самосталне дјелатности који су остварени у износу од 986.822 КМ, што је 89,71% од плана за текућу буџетску годину, од чега износ од 4.080 КМ односи се на приходе остварене путем мултилатералне компензације проведене у претходном периоду. Приходи од пореза на имовину и непокретност остварени су у износу од 468.936 КМ што је 104,21 % од плана за 2020. годину. Скупштина општине Пале донијела је Одлуку о утврђивању пореске стопе на порез на непокретност за 2020. годину у висини од 0,12% од процијењене вриједности непокретности. Остварени приходи од индиректних пореза износили су 3.914.602 КМ, што је 94,49% од плана за текућу буџетску годину. Наведени приходи су у остварени мањи у знатно већој мјери јер су ребалансом буџета за 2020. годину исти смањени за 207.000 КМ, а према процјенама Министарства финансија које су рађене усљед новонастале ситуације и проглашења пандемије вируса SARS-CoV-2 и обољења узрокованог вирусом COVID 19 које је прогласила Свјетска здравствена организација. Порези на промет производа и услуга остварени су у износу од 3.822 КМ и то порез на промет производа у износу од 3.464 КМ и порез на промет услуга у износу од 358 КМ.

**Непорески приходи** (економски код 720000) током протеклог извјештајног периода остварени су у износу од 4.823.731 КМ што је 123,25 % од плана буџета за 2020. годину, од чега приход у износу од 149.460 КМ остварен је путем мултилатералне компензације (комуналне таксе на фирму, накнаде за воде, накнаде за коришћење шума и шумског земљишта и остали непорески приходи).

 Приходи од закупа и ренте (економски код 721200) остварени су у износу од 1.853.504 КМ, што је 187,60 % од плана буџета, a односе се на приходе од закупа јавних површина у износу од 3.517 КМ, приходе од ренте по основу рјешења о одобрењу за изградњу и уговора о одложеном плаћању наведених прихода у износу од 1.827.822 КМ, као и приходе од закупа по основу закљученог уговора о опремању и кориштењу просторија у Спортско пословном центру „Пеки“ у износу од 13.920 КМ. У оквиру потрошачке јединице ЈУ „Културно спортски центар“ Пале наведени приходи су остварени у износу од 8.195 КМ, а чине их приходи од закупа простора кино сале и рекламе и сале за културно спортске рекреације у спортској дворани (знатно мање остварење наведених прихода резултат је неодржавање спортских активности у Спортско пословном центру „Пеки“ усљед пандемије Корона вируса). Приходи од закупа у оквиру потрошачке јединице ЈУ „Туристичка организација општине Пале“ остварени су у износу од 50 КМ.

 Административне таксе и накнаде (економски код 722100) су остварене у износу од 50.419 КМ, што је 100,84% и односе се на општинске административне таксе. Комуналне накнаде и таксе (економски код 722300) су остварене у износу 227.285 КМ, што jе 84,18 % од годишњег плана, од чега комуналне накнаде и таксе су остварене у износу од 107.935 КМ, док су боравишне таксе су остварене у износу од 119.351 КМ.

Накнаде по разним основама (економски код 722400) остварене су у износу од 2.329.524 КМ, што је 104,51% од планираних накнада на годишњем нивоу, а састоје се од накнаде за грађевинско земљиште у износу од 1.613.368 КМ (накнада за уређење грађевинског земљишта у износу од 1.298.845 КМ и накнада за уређење грађевинског земљишта-улагања за уређење неопремљеног грађевинског земљишта средствима инвеститора у износу од 314.523 КМ), накнаде за коришћење минералних сировина у износу од 19.200 КМ, накнаде за промјену намјене пољопривреног земљишта у износу од 10.582 КМ, накнаде за кориштење шума и шумског земљишта - средства за развој неразвијених дијелова остварена продајом шумских сортимената остварени су у износу од 565.908 КМ, од чега износ од 148.876 КМ је остварен путем мултилатералне компензације. Накнаде за обављање послова од општег интереса у шумама у приватној средини остварене су у износу од 8.357 КМ. Накнаде за коришћење вода остварене су у износу од 95.880 КМ, остале накнаде су остварене у износу од 16.228 КМ које се највишем дијелом односе на накнаде за коришћење комуналних добара од општег интереса.

Приходи од пружања јавних услуга (економски код 722500) однесе се на приходе буџетских корисника који су у протеклом периоду остварени у укупном износу од 228.732 КМ.

ЈУ „Центар за социјални рад“ остварила је властите приходе у износу од 5.280 КМ што је 88,00 % у односу на план буџета, а односе се на издавање потврда о животу, увјерења о издржавању, сагласности, као и учешћу сродника у издржавању лица која су смјештена у установе.

ЈУ Дјечији центар „Буба мара“ остварила је властите приходе у износу од 209.330 КМ што је 91,01% у односу на план, a односе се на услуге боравка дјеце у вртићу.

ЈУ „Kултурно спортски центар“ Пале остварила је властите приходе у износу од 8.989 KM што је 37,45 % у односу на план буџета за 2020. годину, а односе се на услуге приказивања филмских пројекција и приходи по основу улазница за посјете пећини Орловача.

ЈУ „Народна библиотека“Пале остварила је властите приходе у износу од 2.735 КМ што је 118,91 % у односу на план буџета, а односе се на наплаћене чланарине.

ЈУ „Туристичка организација општине Пале“ остварила је властитих прихода у износу од 2.398 КМ, а односе се приходе по основу реализоване манифестације „Зимска чаролија“.

Новчане казне (економски код 723100) остварене су у износу од 3.121 КМ и чине 62,42% од плана буџета за 2020. годину.

Приходи од закупа од других јединица власти (економски код 728100) остварени су у планираном износу од 5.500 КМ и чине их приходи од закупа евидентирани у оквиру потрошачке јединице ЈУ „Kултурно спортски центар“ Пале.

Остали непорески приходи (економски код 729100) остварени су у износу од 125.645 КМ, а односе се на приходе по основу накнаде за вршење техничног пријема изграђених објеката, приходе по основу накнаде за вјенчање, као и приходи на име рефундације плата приправника по пројекту „Програм подршке запољшавању младих са ВСС у статусу приправника у 2019. години и 2020. године“ од стране Завода за запошљавање Републике Српске .

**Грантови** (економски код 731200) су остварени у износу од 1.430 КМ евидентирани у оквиру потрошачке јединице „Народна библиотека“ за реализацију пројекта издавање књиге „Птице и друге драме“ ауторке Сање Савић у износу од 1.000 КМ и грант за откуп књига „Огледалце српско“ од аутора Ђорђа Сладоја“ у износу од 300 КМ.

На фонду 03 евидентирани су грантови у износу од 13.974 КМ и односе се на грантове физичких и правних лица која су на добровољној основи уплаћивали средства која ће се користити за помоћ у спречавању негативних посљедица вируса корона.

На фонду 05 евидентирани су грантови у износу од 40.000 КМ од стране Фонда за развој и запошљавање Републике Српске, а на основу закљученог Уговора о додјели средстава у склопу финансијског механизма за финансирање пројеката интегрисаног и одрживог локалног развоја у Републици Српској 2020/2021. Циљ пројекта су бесповратна средства за реализацију пројекта „Опремање и едукација до стварања ланца вриједности-Подршка пољопривредним произвођачима Општине Пале“.

**Трансфери јединицама локалне самоуправе** (економски код 787200) За протекли обрачунски период трансфери јединицама локалне самоуправе остварени су у износу од 440.578 КМ, а односе се на трансфере Министарства здравља и социјалне заштите за реализацију права за његу и права на новчану помоћ у износу од 246.619 КМ, за унапређење положаја лица са инвалидитетом у износу од 104.734 КМ, трансфер Министарства просвјете и културе на име реализације програма предшколског васпитања и образовања за дјецу пред полазак у школу и за набавку дидактичког материјала у износу од 2.536 КМ, трансфер од стране Града Источно Сарајево у износу од 84.310 КМ ( инвестициона улагања у адаптацију и реконструкцију објекта „Културно спортски центар“у износу од 76.710 КМ, финансирање књижевне манифестације „Дани Душка Трифуновића“ у износу од 4.600 КМ и финансирање трошкова демонтаже, монтаже и прање позоришних завјеса у износу од 3.000 КМ), трансфери од ентитета, јединица локалне самоуправе и фондова обавезног социјалног осигурања у износу од 2.380 КМ евидентирани по записницима Пореске управе.

На фонду 03 евидентирани су трансфери у износу од 247.000 и то трансфери од стране:

- ЈУ „Воде Српске“ у износу од 200.000 КМ за реализацију Пројекта „Санација регулисаног корита Паљанске Миљацке“,

- Агенција за безбједност саобраћаја у износу од 3.500 КМ за суфинансирање Пројекта „Израда стратегије безбједности саобраћаја општине Пале за период 2021-2020.године“,

 - Републички секретаријат за расељена лица и миграције у износу од 35.000 КМ за реализацију Уговора о суфинансирању пројеката инфраструктуре на подручју општине Пале „Санација водоводног система у МЗ Брезовице“,

-Министарство просвјете и културе Републике Српске у износу од 1.000 КМ за реализацију пројекта издавања књиге „Зороломац“ аутора Саше Кнежевића,

-Министарство просвјете и културе Републике Српске у износу од 4.000 КМ за реализацију књижевне манифестације „Дани Душка Трифуновића“ и

-Влада Републике Српске у износу од 3.500 КМ за куповину намјештаја малољетној дјеци без родитељског старања.

На фонду 05 евидентирани су трансфери у износу од 470.282 КМ који се односи на трансфер од стране Владе Републике Српске у виду субвенцију за сузбијање посљедица пандемије вируса корона у износу од 449.080 КМ, једнократну помоћ комуналним полицајцима који су били ангажовани за вријеме ванредног стања у износу од 4.000 КМ и исплату наниже плате и доприноса на најнижу плату запосленима у ЈУ Дјечији центар „Буба мара“ за април мјесец 2020. године у износу од 17.202 КМ финансиране од сртане Фонда солидарности за посебне намјене за санирање посљедица корона вируса Републике Српске.

**Примици за нефинансијску имовину**  (економски код 81000) у периоду од 01.01.-31.12.2020. године остварени су у износу од 2.388.481 КМ који се односе на примитке од продаје грађевинског земљишта у износу од 2.387.677 КМ (економски код 8131) и примитке од продаје сужбеног возила у износу од 200 КМ (економски код 8112)и примитке од продаје сувенира у оквиру потрошачке јединице „Културно спортски центар“ у износу од 604 КМ(економски код 8161).

**Примици од финансијске имовине из трансакција са другим јединица власти** (економски код 9181) остварени су у износу од 13.231 КМ и односе се на наплаћена потраживања од Министарства финансија за пореске обавезе измирене путем обвезница.

**Примици од задуживања** (економски код 9212) остварени су у износу од 3.000.000 КМ. Скупштина општине Пале донијела је Одлуку о дугорочном кредитном задужењу број:01-022/60 од 29.маја 2020. године за финансирање капиталних инвестиција (у складу са Програмом изградње и уређења простора). За наведено задужење Општина Пале је добила сагласност за кредитно задужење број:06.4/400-451-1/20 од 17.07.2020. године од стране Министарства финансија Републике Српске.

**Остали примици** (економски код 930000) у периоду од 01.01.-31.12.2020. године остварени су у износу од 390.504 КМ, а односе се на примитке по основу пореза на додату вриједност у износу од 32.493 КМ (поврат плаћеног ПДВ-а од Управе за индиректно опорезивање по основу реализације пројекта „Смањење губитака воде и ревитализација и доградња водоводног система Пале-Јахорина“), примици по основу депозита и кауција у износу од 28.819 КМ, примици по основу аванса у износу од 306.452 КМ и остали примици из трансакција између или унутар јединица власти у износу од 22.739 КМ (примици за накнаде плата за породиљско одсуство који се рефундирају од фонда обавезног социјалног осигурања и примици за накнаде плата за вријеме боловања који се рефундирају од фонда обавезног социјалног осигурања).

***Остварење буџетских расхода и издатака за нефинансијску и финансијксу имовину и отплату дугова у 2020. години***

**Укупно утрошена средства буџета општине Пале** за период јануар–децембар 2020. године износила су 16.324.397 КМ (фонд 01), што је 91,02% од плана за 2020. годину, износ од 257.500 КМ (фонд 03) и износ од 326.401 КМ (фонд 05), а распоређена су за следеће намјене:

 - вриједност у КМ-

|  |  |  |  |
| --- | --- | --- | --- |
|  | Фонд 01 | Фонд 03 | Фонд 05 |
| Расходи за лична примања запослених | 3.544.461 |  | 21.202 |
| Расходи по основу коришћења роба и услуга | 2.790.701 | 16.000 |  |
| Расходи финансирања и други финансијски расходи | 86.404 |  |  |
| Субвенције | 202.952 |  |  |
| Грантови | 752.636 |  | 217.992 |
| Дознаке на име социјалне заштите које се исплаћују из буџета |  1.076.749 | 3.500 | 87.207 |
| Расходи финансирања и други финансијски расходи и расходи трансакција размјене између или унутар јединица власти | 25.816 |  |  |
| Расходи по судским рјешењима | 3.303 |  |  |
| Трансфери између различитих једина власти | 85.311 |  |  |
| Издаци за нефинансијску имовину | 7.175.777 | 238.000 |  |
| Издаци за финансијску имовину | 1.500 |  |  |
| Издаци за отплату дугова | 504.351 |  |  |
| Остали издаци у земљи | 49.918 |  |  |
| Остали издаци из трансакција између или унутар јединица власти | 24.517 |  |  |
| **Укупно утрошена средства** | **16.324.397** | **257.500** | **326.401** |

Према организационој структури средства су распоређена у двије организационе јединице и то:

1. За потрошачке јединице оперативне јединице I Општинска управа:

|  |  |  |
| --- | --- | --- |
|  | Скупштина општине – 10890110  |  325.911 КМ  |
|  | Општинска управа - 10890130 |  3.762.447 КМ 4.000 КМ(фонд 05) |
|  | Програм подстицаја развоја - 10890150  |  148.501 КМ 305.199КМ (фонд05) |
|  | Стамбено комунални послови – 10890170  |  1.064.681 КМ200.000КМ(фонд 03)  |
|  | Програм изградње и уређења простора - 10890171 |  6.591.069 КМ |
|  |  |  35.000 КМ(фонд 05) |
|  | Програм утрошка накнада по Закону о шумама - 10890172 |  810.136 КМ  |
|  | Остала буџетска потрошња- 10890190  |  1.138.685 КМ  |
|   |  |  |

2. За потрошачке јединице оперативне јединице I I Остали корисници буџета општине:

* ЈУ „Центар за социјални рад“ – 10890300 1.034.735 КМ

 3.500 КМ(фонд 03)

* ЈУ Дјечији центар „Буба мара“ – 10890400 597.923 КМ

 17.202 КМ(фонд 05)

* ЈУ „Културно спортски центар“ – 10890500 639.977 КМ

 7.000 КМ(фонд 03)

|  |  |
| --- | --- |
| * ЈУ „Народна библиотека“ Пале – 08180016

 - ЈУ „Туристичка организација општине Пале“  |  25.461 KM 12.000КМ(фонд 03) 184.872 КМ |

**Потрошачка јединица «Скупштине општине»** остварена је у износу од 325.911 КМ, а средства су усмјерена на бруто накнаде одборника, накнаде члановима скупштинских комисија, накнаде за изборне активности (економски код 4129), трошкови за провођење изборних активности (економски код 4121, 4126, 4127) као и за грантове политичким партијама (економски код 4152). Накнаде за изборне активности (економски код 4129) остварене су у износу од 106.542 КМ, а односе се на накнаде члановима изборне комисије у износу од 25.793 КМ, накнаде члановима бирачких одбора у износу 70.823 КМ, накнаде по основу уговора узносу од 8.207 КМ и остали расходи у износу од 1.719 КМ (набавка обавезних дезинфекционих средстава, набавка акредитација).

**Потрошачка јединица «Општинска управа»** током протеклог извјештајног периода остварена је у износу 3.762.447 КМ, што је 86,11% од плана за 2020. годину.

Расходи на име бруто плата запослених (економски код 4111) остварени су у износу 1.977.532 КМ, што је 98,34 % од плана буџета, од чега износ од 17.733 КМ односи се на бруто плате приправника. Плате су се обрачунавале и исплаћивале у складу са Посебним колективним уговором за запослене у области локалне самоуправе Републике Српске („Службени гласник Републике Српске“ број 20/17,86/18 и 21/19), у складу са одредбама члана 121. и 123. Закона о измјенама и допунама Закона о раду („Службени гласник Републике Српске“, број 66/18) и Закона о измјенама и допунама Закона о порезу на доходак („Службени гласник Републике Српске“, број 66/18).

Расходи за бруто накнаде запослених и осталих личних примања запослених по основу рада (економски код 4112) остварене су у износу од 334.846 КМ, што је 93,53% од плана буџета, а средства су издвојена за расходе за топли оброк у износу од 210.396 КМ, расходе за превоз радника у износу од 30.847 КМ, расходе по основу дневница за службена путовања у земљи и иностранству у износу од 2.349 КМ, расходе за регрес за годишњи одмор у износу од 79.100 КМ, расходи за јубиларне награде за запослене раднике који су остварили 20 година радног стажа у Општинској управи у износу од 1.893 КМ и расходи за остале накнаде (8.март, поклони пензионерима) у износу од 10.261 КМ.

Расходи за накнаду плата запослених за вријеме боловања, родитељског одсуства и осталих накнада плата које се не рефундирају (економски код 4113) остварене су у износу од 29.410 КМ што је 154,79% у односу на планиране расходе, односно већи за 10.410 КМ. Током протеклог обрачунског периода велики број запослених радника користило је боловање проузороковано вирусом Корона. За недостајућа средства у циљу исправног књиговодственог евидентирање неопходно је било донијети одлуке о релокацији након усвојеног ребаланса са економског кода 411100- Расходи за бруто плату запослених у укупном износу од 10.450 КМ.

Расходи за отпремнине и једнократне помоћи (економски код 4114) су остварене у износу од 28.056 КМ, што је 99,49% од плана буџета за 2020. годину, а односе се на бруто накнаде за отпремнине четири радника који су стекли услове за пензионисање, новчане помоћи приликом рођења дјетета, новчане помоћи у случају смрти члана уже породице, помоћи радника у случају теже болести.

На фонду 05 евидентиран је износ од 4.000 КМ који се односи на једнократне помоћи комуналним полицајцима који су били ангажовани за вријеме ванредног стања, а на основу добивеног трансфера од стране Владе Републике Српске.

На име расхода за коришћење роба и услуга (економски код 412) издвојена су средстава у износу од 644.712 КМ, што је 91,42% од плана за 2020. годину, од чега износ од 1.000 КМ финиансиран је из средстава буџетске резерве.

Расходи по основу закупа (економски код 4121) остварени су у износу од 26.373 КМ и односе се на закуп пословног простора за потребе Основног суда Соколац.

Расходи по основу утрошка енергије (економски код 4122) остварени су у износу од 59.400 КМ, што је 86,09 % од плана буџета, а односе се на расходе за утрошак електричне енергије у износу од 25.847 КМ, расходе за централно гријање у износу од 9.919 КМ, расходе по основу утрошка дрвета у износу од 527 КМ и расходи по основу утрошка лож уља у износу од 23.107 КМ.

 Расходи за комуналне услуге (економски код 4122) остварени су у износу од 35.939 КМ и односе се на расходе за услуге водовода и канализације у износу од 8.552 КМ, расходе за услуге одвоза смећа у износу од 15.434 КМ и расходи за услуге дератизације у износу од 10.902 КМ и расходи за услуге одржавања чистоће у износу од 1.051 КМ.

Расходи за комуникационе услуге (економски код 4122) остварене су у износу од 53.850 КМ који се односе на расходе за услуге коришћења фиксних и мобилних телефона у износу од 32.185 КМ, расходе за коришћење интернета у износу од 8.822 КМ, расходе за поштанске услуге у износу од 12.635 КМ и остале комуникационе расходе у износу од 208 КМ.

Расходи за услуге превоза (економски код 4122) су остварени у износу од 4.312 КМ, а односе се на услуге превоза породица погинулих бораца на гробље Соколац, превоза ученика на спортска такмичења.

Расходи за режијски материјал (економски код 4123) остварени су у износу од 23.683 КМ и већи су за 6.183 КМ од планираних. За недостајућа средства донесена је одлука о реалокацији након усвојеног ребаланса. Наведени расходи односе се на набавку канцеларијског и компјутерског материјала, набавку образаца за потребе матичних служби, набавку материјала за одржавање чистоће зграде општине и мјесних уреда, као и набавка стручне литературе.

Расходи за текуће одржавање (економски код 4125) остварени су у износу од 24.764 КМ, што је 99,06% од планираних расхода, а односе се на расходе за текуће одржавање зграде у износу од 9.495 КМ и расходе за текуће одржавање опреме (одржавање превозних средстава, компјутерске и комуникационе опреме) у износу од 15.269 КМ.

Расходи по основу путовања и смјештаја (економски код 4126) остварени су у износу од 19.274 КМ, а односе се на трошкове службеног путовања и утрошка горива.

Расходи за стручне услуге (економски код 4127) остварене су у протеклом извјештајном периоду у износу од 114.223 КМ, а односе се на услуге финансијског посредовања (банкарске провизије и провизије берзе након провођења мултилатералне компензације), услуге осигурања имовине, возила и запослених, расходи за електронске медије и штампање часописа „Паљанске новине“, услуге информисања и медија (услуге штампања и фотокопирања у износу од 9.714 КМ, услуге објављивања тендера и огласа у износу од 11.643 КМ, услуге рекламе и пропаганде у износу од 7.739 КМ, услуге израде фотографија и филма у износу од 1.450 КМ и остале услуге у износу од 2.900 КМ), правне и административне услуге (адвокатске услуге у износу од 3.150 КМ, нотарске услуге у износу од 689 КМ, геодетско катастарске услуге у износу од 13.715), услуге процјене и вјештачења, компјутерске услуге (расходи за услуге одржавања рачунарских програма и расходи за трошкове одржавања лиценци за трезор) и остале стручне услуге. Расходи који су били планирани за провођење активности као што су„Јахоринска разгледница“,“Паљанска зима“, „EXIT“ и друге сличне манифестације које би се одржавале у нашој општини су отказане усљед дешавања изазваних пандемијом вируса Корона.

Остали некласификовани расходи (економски код 4129) остварени су у износу од 282.894 КМ што је 100,66 % од плана буџета за наведене трошкове. Средства су утрошена на расходе за стручно усавршавање у износу од 1.269 КМ, расходе за бруто накнаде за рад ван радног односа који се односе на расходе за бруто накнаде члановима комисије за техички пријем објеката у износу од 76.051 КМ и расходи за бруто накнаде по уговору о дјелу у износу од 31.957 КМ гдје се евидентирају и уговори за рад дежурних љекара за извршене прегледе за лица умрла ван здравствене установе – мртвозорство, расходи по основу уговора са лицима који су били ангажовани за организацију бесплатног скијања дјеце на Јахорини у износу од 7.613 КМ, расходи за набавку новогодишње галантерије у износу од 5.311 КМ, расходи по основу репрезентације у износу од 46.063 КМ, расходи настали при организовању свечаности славе општине у износу од 2.899 КМ. Расходи по основу пореза и доприноса на терет послодавца остварени су у износу од 22.121 КМ, а односе се на расходе по основу пореза на непокретност по рјешењу Пореске управе у износу од 16.231 КМ, расхода по основу доприноса за професионалну рехабилитацију инвалида у износу од 4.027 КМ, расходи за таксе и накнаде за регистрацију возила у износу од 514 КМ и расходи по основу осталих накнада на терет послодавца у износу од 1.349 КМ. У остале некласификоване расходе евидентирани су и расходи који су настали при обезбјеђивању објекта „Фамос“ у износу 58.491 КМ, расходи по основу чланарина, расходи настали приликом организовања спортских активности чији је организатор Општина Пале и остали непоменути расходи гдје су евидентирани расходи карантинског смјештаја за лица којима је одређена изолација .

 Расходи по основу камата на зајмове примљене од банака (економски код 4133) остварени су у износу од 67.753 КМ. Непотпуно остварење наведених расхода огледа се у томе што је буџетом за 2020. годину планирана отплата камате за три мјесеца по новом кредитном задужењу, али је усљед закључења уговора ануитетним планом предвиђена отплата камате за два мјесеца.

Трошкови сервисирања примљених зајмова (економски код 4137) остварен је у износу од 15.000 КМ и односи се на трошкове обраде приликом кредитног задужења.

Расходи по основу затезне камате (економски код 4139) остварени су у износу од 3.118 КМ и односе се на расходе затезне камате при отплати рата кредита, расхода за комуникационе услуге, расходе за електричну енергију, расходе по основу утрошака електричне енергије на јавним површинама-јавна расвјета.

Грантови (економски код 4152) исплаћени су у износу од 1.900 КМ, а односе се на грантове спортском клубу (средства исплаћена из средстава буџетске резерве) и појединцима у оквиру организације свечаности поводом празника општине.

Камате по кредиту ЕИБ-а за водоводни и канализациони систем на подручју општине Пале (економски код 4181) остварене су у износу од 25.816 КМ. Општина Пале је у периоду од 2014. до 31.12.2020. године повукла кредитна средстава у износу од 1.952.633,57 КМ од стране Министраства финансија за реализацију пројекта «Смањење губитка воде и ревитализација и доградња водоводног система Пале- Јахорина». Према наведеном Уговору закљученог дана 29.03.2013. године између Општине Пале и Владе Републике Српске-Министарства финансија износ одобреног кредита је 2.688.012,56 КМ са роком отплате 25 година, грејс периодом 8 година, камата се повлачи у траншама и то највише у 15 транши, гдје главница прве транше за наплату доспијева 15.11.2021. године. Укупно плаћена камата по повученом кредиту са стањем на дан 31.12.2020. године изноила је 72.967,74 КМ.

Расходи по судским рјешењима (економски код 4191) остварени су у износу од 1.893 КМ.

Транфери између и унутар јединица (економски код 487) остварени су у износу од 28.935 КМ односно 103,34% , а односе се на евидентиране кварталне записнике Пореске управе Републике Српске о обрачуну и поравнању више или погрешно уплаћених јавних прихода и трансфер фонду солидарности у складу са чланом 6.став 4. Законом о фонду солидарности за дијагностику и лијечење обољења, стања и повреда дјеце у иностранству („Службени гласник Републике Српске“ број 100/17). Усљед већег остварења расхода у односу на планиране (економски код 4874-трансфери фондовима обавезног социјалног осигурања) донесена је одлука о реалокацији средстава након усвојеног ребаланса са економског кода 412.

 Капитални расходи потрошачке јединице Општинске управе (економски код 5112, 5113,5117 и 5161) остварени су у износу од 41.168 КМ, а утрошени су за реконструкцију објекта Општине Пале, набавку канцеларијског намјештаја, рачунарске и комуникационе опреме, као и набавку ситног алата и инвентара. Усљед већег остварења канцеларијске опреме од планираног донесена је одлука о реалокацији средстава са економског кода 4872-Трансфери ентитету.

Издаци за зајмове дати удружењима (економски код 6114) остварени су у износу од 1.500 КМ и односе се на позајмицу новчаних средстава Удружењу студената Филозофског факутета Источно Сарајево. Наведени издаци нису били планирани буџетом за 2020. годину, те у циљу исправног књиговодственог евидентирања донесена је одлука о реалокацији средстава са економског кода 6312-Издаци по основу депозита и кауција у земљи. Средства су у 2021. години уплаћена на рачун Општине.

Издаци по основу депозита и кауција у земљи (економски код 6312) остварени су у износу од 4.400 КМ и односе се на враћене кауције за лицитацију које су проведене током године и кауције које су уплаћене у ранијем периоду, а на основу уговора о купопродаји.

Издаци за отплату главнице зајмова примљених од банака (економски код 6112) остварени су у износу од 504.351 КМ. Непотпуно остварење наведених издатака огледа се у томе што је буџетом за 2020. годину планирана отплата главнице за три мјесеца по новом кредитном задужењу, али је усљед закључења уговора ануитетним планом предвиђена отплата главнице за два мјесеца.

Инптирани издаци по основу затворених аванса (економски код 6313) остварени су у износу од 32.070 КМ и односе се на књижења затворених аванса који су примљени у претходној години. Наведени издаци нису били планирани буџетом за 2020. годину, те у циљу исправног књиговодственог евидентирања донесене су одлуке о реалокацији средстава са економског кода 6312-Издаци по основу депозита и кауција у земљи.

Остали издаци у земљи (економски код 6319) остварени су у износу од 13.350 КМ и односе се на обавезе из ранијих година за поврате и прекњижавање јавних прихода по рјешењима Пореске управе и поврат погрешно уплаћене комуналне таксе на рачун Града Источно Сарајево. Усљед већег остварења наведених издатака од планираних неопходно је било донијети одлуку о реалокацији средстава након усвојеног ребаланса са економског кода 6312-Издаци по основу депозита и кауција у земљи.

Остали издаци из трансакција са другим јединицама власти (економски код 6381) остварени у износу од 6.636 КМ и односе се на издатке за накнаду плата за породиљско одусутво који се рефундирају од фонда обавезног социјалног осигурања и пристигле књижне обавијести од стране Министарства финансија .

 **ПРЕГЛЕД КРЕДИТНОГ ЗАДУЖЕЊА ОПШТИНЕ ПАЛЕ КОД БАНАКА**

 **НА ДАН 31.12.2020. ГОДИНЕ**

 **-КМ-**

|  |  |  |  |  |  |  |  |
| --- | --- | --- | --- | --- | --- | --- | --- |
| Банка | Износ укупног задужења | Главница | Камата | Повучена средства одобреног кредита | Период кориштења кредита (број мјесеци) | Отплаћени износОд тога:ГлавницаКамата | Остатак дугаОд тога:ГлавницаКамата |
| НЛБ банка | 454.560,81 | 400.000 | 54.560,81 | 400.000 | 60 | **454.560,81**400.000,0054.560,81 | **0,00**0,000,00 |
| Raiffeisen bank | 1.298.480,82 | 1.200.000 | 98.480,82 | 1.200.000 | 72 | **595.137,18**526.583,6468.553,54 | **703.343,64**673.416,3629.927,28 |
| UniCreditBank | 1.294.764,95 | 1.200.000 | 94.764,95 | 1.200.000 | 72 | **449.570,75**396.176,4353.394,32 | **845.194,20**803.823,5741.370,63 |
| UniCreditBank | 3.568.197,60 | 3.000.000 | 568.197,60 | 3.000.000 | 120 | **59.469,96**41.741,5417.728,42 | **3.508.727,64**2.958.258,46550,469,19 |

Општина Пале је протеклих година издала следеће гаранције:

- ЈП“Водовод и канализација“АД (Пројекат инфраструктуре, износ: 172.666,67 SDR), период важења:2012-2024, стање дуга на дан 31.12.2020.године износило је 117.739,32КМ;

- ЈП“Комунално“ АД (Куповина возила аутосмећар, износ: 85.827 USD), период важења:2008-2030, стање дуга на дан 31.12.2020.године износило је 71.313,51КМ;

-КП„Градске топлане“ (уградња котла јачине 2 МWh и изградња топловодне мреже за прикључење комплекса факултета, храма и околних стамбено-пословних објеката, износ:400.000 КМ), период важења:2015-2024, стање дуга на дан 31.12.2020.године износило је 195.337,48КМ;

-ЈП„Комунално“ (финансирање пренесивих обавеза: обавезе за уплату ПДВ-а, обавезе за порезе и доприносе и дијела обавеза према добављачима, износ: 250.000 КМ), период важења:2016-2022, стање дуга на дан 31.12.2020.године износило је 70.743,87КМ;

-КП„Градске топлане“ (финансирање пренесених обавеза, износ: 250.000 КМ), период важења:2018-2020, стање дуга на дан 31.12.2020.године износило је 14.606,03КМ и

-ЈП„Комунално“ (финансирање пренесених обавеза и набавка основних средстава-опрема за обављање дјелатности, износ: 250.000 КМ), период важења:2018-2024, стање дуга на дан 31.12.2020.године износило је 154.320,96КМ,

-КП„Градске топлане“ (финансирање пренесених обавеза, износ: 250.000 КМ), период важења:2019-2022, стање дуга на дан 31.12.2020.године износило је 152.141,35КМ.

**Потрошачка јединица «Програм подстицаја развоја»** остварена је у износу од 148.501 КМ, а средства су утрошена на подстицаје у области предузетништва и субвенције за откуп млијека (економски код 4141) у износу од 56.152 КМ ( од чега је Општина Пале издвојила износ од 11.000 КМ за подстицај предузетницима текстилној индустрији за израду заштитних маски и заштитних), подстицаје у области пољопривреде (економски код 4161) у износу од 84.199 КМ и за трошкове при испитивању квалитета земљишта (економски код 4127) и помоћ становништву за накнаду штете (економски код 4152).

У циљу спречавања посљедица корона вируса у мају мјесецу 2020. године Скупштина општина Пале усвојила је Програм подршке привредним субјектима у циљу ублажавања негативних посљедица узрокованих пандемијом вируса корона у општини Пале. Циљ програма је финансијска помоћ привредним субјектима како би се ублажиле негативне посљедице по њихово пословање које су настале због пандемије вируса корона, а који су регистровани на простору општине Пале. Програм је обхватио директне и индиректне мјере помоћи. Директне мјере односе се на подршку за побољшање ликвидности и набавка основних средстава, опреме, изградња и адаптација објеката и друга улагања у основна средстава и подршка за набавку обртних средстава за предузетничке дјелатности које су буџетом Општине Пале планиране у износу од 200.000 КМ и накнаду за губитак посла у као посљедица узрокованих пандемијом вируса корона која је планирана у износу од 50.000 КМ.

На фонду 05 евидентирани су подстицаји на основу добивеног трансфера од стране Владе Републике Српске у виду субвенцију за сузбијање посљедица пандемије вируса корона, а на основу директних мјера усвојеног Програм подршке привредним субјектима у циљу ублажавања негативних посљедица узрокованих пандемијом вируса корона у општини Пале. Наведени издаци су усмјерени на подстицаје предузетницима у износу од 217.992 КМ и подстицаје у области пољопрвреде и накнаде појединцима који су остали без посла као посљедица узрокованих пандемијом вируса корона у износу од 87.207 КМ.

Индиректним мјерама подршке ослобођа се плаћање закупа јавне површине (љетне баште) у власништву општине које привредници узимају и плаћају закуп Општини за период јун-август 2020. године, ослобађа се плаћање накнаде за одвоз смећа које привредници плаћају ЈП „Комунално“ ад Пале за период април-јул 2020. године, као и техничка и стручна помоћ свим привредницима у вези различитих мјера подршке.

**Потрошачка јединица «Стамбено-комунални послови»** запериод јануар – децембар 2020. године утрошена је у износу од 1.064.681 КМ. Средства су усмјерена на расходе за текуће одржавање (економски код 4125) у износу од 98.486 КМ и то текуће одржавање споменика (трошкови одржавања споменика у оквиру надлежности Борачке организације Пале), мреже јавне расвјете и санације оштећених рупа на асфалтним саобраћајницама, расходи за услуге по налогу за одржавање јавних површина и за набавку канти и контејнера за смеће. Расходи за одржавање јавних површина(економски код 4128) остварени су у износу од 811.030 КМ и односе се на одржавање јавних површина у зимском и љетном периоду, украшавање града поводом новогодишњих празника, као и за утрошак електричне енергије на јавним површинама- јавна расвјета. Планом буџета за 2020. годину буџетска позиција-Уређење корита ријеке Миљацке планирана је на економском коду 4128 у износу од 100.000 КМ. У циљу реализације законом дефинисаних обавеза у циљу спречавања посљедица високих вода, заштите становништва и одржавање и функционосање јавног добра и водних објеката Општина Пале је потписала Споразум о суфинансирању Пројекта „Санација регулисаног корита Паљанске Миљацке“ са ЈУ „Воде Српске“ у коме ЈУ „Воде Српске“ учествује са 200.000 КМ. Реализација наведене инвестиције евидентирана је на коду 5112 гдје су средстава добивена од трансфера ЈУ „Воде Српске“ у износу од 200.000 КМ евидентирана на фонду 03, а недостајућа средстава до потпуне реализације у износу од 136.991 КМ евидентирана су на фонду 01. Донесена је одлука о реалокацији са економског кода 4128 у износу од 100.000 КМ и преостала средства са економских кодова 5111-Изградња, проширење и модернизација јавне расвјете у ужем локалитету Пала и 4152-Санација обале и изградња купалишта у Подграбу у оквиру потрошачке јединице Програм изградње и уређења простора.

**Потрошачка јединица «Програм изградње и уређења простора»** током протеклог извјештајног периода издвојено је средстава у износу од 6.591.069 КМ. Финансирање расхода у оквиру наведене потрошачке јединице вршено је из редовних средстава, из кредитних средстава и из средстава трансфера (преглед извора финансирања дат је у наредној табели). Средства су издвојена за трошкове текућег одржавања 4152 (Обиљежавање објеката кућним бројевима) у износу од 1.311 КМ. Планирани трошкови на економском коду 4127-Суфинансирање пројеката безбједности у саобраћају нису реализовани током 2020. године. Наиме, Општина Пале је са Агенцијом за безбједност саобраћаја потписала Уговор о суфинансирању Пројекта под називом „Израда Стратегије безбједности саобраћаја општине Пале за период 2021-2030. године“. Вриједност наведеног Пројекта је 7.000 КМ који ће се релизовати током 2021. године. Остали непоменути расходи (економски код 4129) остварени су у износу од 196.300 КМ који се односе на поравнање међусобних права и обавеза између општине Пале и „Стром енергија“ доо Пале на основу Одлуке Скупштине општине Пале број:01-022/82. Предмет поравнања су околности настале покретањем иницијативе за укидање одобрења за грађење и забрану извођења радова поменутом правном лицу на изградњи МХЕ „Кадино врело“. Општина је провела поступак укидања рјешења уз обавезу да инвеститору надокнади стварне трошкове настале у поступку одобрења за грађење. Грантови у земљи (економски код 4152) остварени су у износу од 34.003 КМ и односе се на капиталне грантове вјерским организацијама. Издаци за прибављање зграда и објеката (економски код 5111) и издаци за инвестиционо одржавање, реконструкцију и адаптацију зграда и објеката (економски код 5112) остварени су у износу од 6.251.682 КМ. У оквиру наведене потрошачке јединице извршена је резервација средстава за инвестиције за које је закључен уговор, а који ће бити финансирани из кредитних средстава, а у складу са чланом 96. Став 5. Правилника о рачуноводству, рачуноводственим политикама и рачуноводственим процјенама за буџетске кориснике („Службени гласник Републике Српске“ број 115/17). У оквиру наведених издатака евидентирани су и издаци који су остварени улагањем за уређење неопремљеног грађевинског земљишта средствима инвеститора. Усљед већег остварења издатака за инвестиционо одржавање, реконструкцију и адаптацију зграда и објеката (економски код 5112) донесене су одлуке о реалокацији средстава након усвојеног ребаланса са економског кода 6311-Издаци по основу пореза на додату вриједност.

Трансфери јединицама локалне самоуправе (економски код 4873) остварени су у износу од 40.000 КМ и односе се на трансфер ЈУ „Студентски центар“ Пале за реконструкцију ограде на спортским теренима (наведени издаци ребалансом буџета били су планирани на економском коду 5111, те је извршена одлука о реалокацији средстава).

 Израда просторно планске документације (економски код 5117) остварена је у износу од 18.199 КМ што је 91,00% од плана буџета.

 Издаци за прибављање земљишта (економски код 5131) остварени су у износу од 22.555 КМ.

На фонду 03 евидентирани су издаци за изградњу водоводне мреже у селу Брезовице у износу од 35.000 КМ, а на основу добивеног трансфера од стране Републичког секретаријата за расељена лица и миграције.

У наредној табели дат је приказ буџетских позиција које су финансиране из редовних и кредитних средстава у оквир Програма изградње и уређења простора:

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  | ФОНД 01 |
| Ред.број | Назив буџетске позиције | Економски код | План буџета за 2020.г | Извор финансирања | Укупно остварење |
| Редовна средства | Кредитна средства |
| 1 | Изградња јавне повшине парке у Палама | 511100 | 802.000 | 150 | 180.964 | 181.114 |
| 2 | Изградња јавне повшине парке у Палама-резервисање | 511100 |  | 21.850 | 599.036 | 620.886 |
| 3 | Друга фаза изградње ЈУ Дјечији центар „Буба мара“са вањским уређењем | 511100 | 650.000 | 55.395 | 526.362 | 581.757 |
| 4 | Друга фаза изградње ЈУ Дјечији центар „Буба мара“са вањским уређењем-резервисање | 511100 |  |  | 57.317 | 57.317 |
| 5 | Изградња топовода за потребе измјештања Топлане у Палама | 511100 | 800.000 | 150 | 374.152 | 374.302 |
| 6 | Изградња топовода за потребе измјештања Топлане у Палама-резервисање | 511100 |  |  | 425.848 | 425.848 |
| 7 | Изградња колског моста за насеље Обилићево | 511100 | 190.000 | 46.724 | 190.000 | 236.724 |
| 8 | Реконструкција улице Војводе Радомира Путника | 511200 | 91.000 | 16.362 | 91.000 | 107.362 |
| 9 | Реконструкција улице Бранка Радичевића | 511200 | 45.000 | 500 | 44.950 | 45.450 |
| 10 | Реконструкција улице Цетињска | 511200 | 65.000 | 13.644 | 65.000 | 78.644 |
| 11 | Реконструкција улице Добровољних давалаца крви | 511200 | 55.000 | 11.062 | 55.000 | 66.062 |
| 12 | Асфалтирање улице Михајла Пупина | 511200 | 198.000 | 9.800 | 198.000 | 207.800 |
| 13 | Реконструкција улице Јована Дучића | 511200 | 80.000 | 13.243 | 80.000 | 93.243 |
| 14 | Реконструкција улице Београдска | 511200 | 46.000 | 9.037 | 46.000 | 55.037 |
|  | УКУПНО: |  | 3.022.000 | 197.587 | 2.933.629 | 3.131.526 |

Из наведеног табеларног приказа може се уочити да укупна кредитна средства у износу од 3.000.000 КМ евидентирана су у износу од 2.933.629 КМ заједно са резервисаним средствима. Неутрошена кредитна средства у износу од 1.558.526 КМ налазе се на намјенском рачуну Општине Пале.

**Потрошачка јединица «** **Програма утрошка средстава по Закону о шумама** **»** остварена је у износу од 810.136 КМ. У протеклом извјештајном периоду расходи за услуге одржавања локалних путева (економски код 4125) остварени су у већем износу од планираних те су донесене одлуке о релокацији средстава након усвојеног ребаланса са економских позиција 4128- Расходи за услуге зимске службе и 5112-Јавна расвјета на нове бетонске стубове. Расходи за услуге зимске службе за локалне путеве (економски код 4128) остварени су у износу од 64.146 КМ што је 53,45% од планираних расхода. Лица која су ангажована на одржавању локалних путева (економски код 4129) су остварена у износу 10.770 КМ, што је 131,35% те је донесена је одлука о реалокацији након усвојеног ребаланса са економског кода 412500. Издаци за прибављање зграда и објеката (економски код 5111) и издаци за инвестиционо одржавање, реконструкцију и адаптацију зграда и објеката (економски код 5112) остварени су у износу од 468.026 КМ, што је 82,11%. Све планиране инвестиције за које је покренут поступак јавне набавке су реализоване у складу са планом. Инвестиција за коју је покренут поступак јавне набавке („Реконструкција пута према пећини Орловача“), а чија реализација није извршена у 2020. години у пословним књигама су резервисана средства у складу са чланом 96. Став 5. Правилника о рачуноводству, рачуноводственим политикама и рачуноводственим процјенама за буџетске кориснике („Службени гласник Републике Српске“ број 115/17).

**Потрошачка јединица «** **Остала буџетска потрошња** **»** утрошена јеу протеклом извјештајном период у износу од 1.138.685 КМ.

Субвенције (економски код 4141) остварене су у износу од 146.800 КМ, од чега из средстава буџетске резерве 20.000 КМ и то ЈП „Градске топлане“ за помоћ у функционисању предузећа. Субвенције су усмјерене на јавна и приватна предузећа и установе. Субвенције за јавни превоз остварене су у износу од 21.800 КМ .

Грантови (економски код 415) су остварени у износу од 689.993 КМ и то грантови у земљи (економски код 4152) што је 99,22 % од планираних грантова.

Грантови у земљи (економски код 4152) евидентирани су на текуће грантове у износу од 545.259 КМ и капиталне грантове у износу од 144.734 КМ.

Текући грантови су евидентирани на текуће грантове непрофитним субјектима у земљи и остале текуће грантове. Текући грантови непрофитним субјектима у земљи (економски код 41521) који се односе на грантове хуманитарним, спортским, омладинским организацијама и удружењима, организацијама за афирмацију права бораца и особа са инвалидитетом, културним и осталим текућим грантовима непрофитним субјектима остварени су у износу од 342.382 што је 82,42% од планираних, од чега износ од 34.750 КМ односи се на грантове издвојене из средстава буџетске резерве (грантови хуманитарним организацијама и удружењима -1.000 КМ, грантови спортским организацијама и удружењима -7.250 КМ, грантови омладинским организацијама -500 КМ, грантови организацијама и удружењима за афирмацију права бораца и заштиту права жена -13.300 КМ, грантови за културу-300 КМ, остали текући грантови непрофитним субјектима -12.400 КМ). Остали текући грантови у земљи (економски код 41522) остварени су из износу од 202.877 КМ, од чега износ од 34.330 КМ финансиран је из средстава буџетске резерве. Наведени грантови су усмјерени на текуће грантове појединцима (помоћи социјално угроженом незапосленом становништву, помоћи ученицима, помоћи појединцима у области културе, издаваштва, образовања) у износу од 113.877 КМ што је 162,68 % од плана за наведене издатке, од чега износ од 33.330 КМ односи се помоћи појединцима који су финансирани из средстава буџетске резерве, текуће грантове нефинансијским субјектима у области здравства ( ЈУ Дом здравља „Пале“) у износу од 85.000 КМ, грант Развојној агенцији Републике Српске у износу од 3.000 КМ и остали текући грантови у земљи финансирани из средстава буџетске резерве у износу од 1.000 КМ (Пољопривредни факултет на име организације X Међународног пољопривредног симпозијума „Агросим 2019“).

Капитални грантови (економски код 41524) остварени су у износу од 144.734 КМ и то капитални грант ЈУ Дом здравља „Пале“ у износу од 10.000 КМ, капитални грантови вјерским организацијама у износу од 3.600 КМ (од чега из средстава буџетске резерве 2.600 КМ), капитални грант ЈП „Комунално“ у износу од 99.381 КМ за куповину радне машине ровокопач-утоваривач, капитални грантови појединцима (откуп станова у Подграбу и прекривање стамбене зграде) у износу од 5.653 КМ, као и капиталне помоћи појединцима у износу од 26.100 КМ од чега износ од 14.500 КМ финансиран је из средстава буџетске резерве.

 Дознаке на име социјалне заштите које се исплаћују из буџета Републике, општина и градова (економски код 4161) остварене су у износу од 285.516 КМ, што је 100,92% од чега износ од 3.200 КМ финансиран је из средстава буџетске резерве. Дознаке су евидентиране за стипендије, помоћи породицама погинулих бораца, ратним војним инвалидима, подстицај за повећање наталитета и вантјелесну оплодњу, набавку уџбеника за ученике основних школа (корисници услуга социјалне заштите), као и награде вуковцима основних школа и Средњошколском центру Пале и најбољим студентима.

Трансфери ентитету (економски код 4872) остварени су у износу од 16.376 КМ и односе се на трансфере школама у којима су ангажовани волонтери и приправници у износу од 13.701 КМ, и трансфери финансирани из буџетске резерве (трансфер за одржавање хуманитарне организације „С љубављу храбрим срцима“ на име хумаитарне акције „Прва банка млијека у Републици Српској“ у износу од 2.000 КМ и трансфер Полицијској управи у износу од 625КМ).

Буџетска резерва је извршена у износу од 137.093 КМ и чини 1,29 % остварених укупних прихода буџета општине Пале. Класифкација буџетске резерве по економским класификацијама дата је у табеларном прилогу овог извјештаја.

За потрошачку јединицу II у протеклом извјештајном периоду укупно је издвојено средстава у износу од 2.482.967 КМ .

За рад **ЈУ „Центар за социјални рад“** издвојено је 1.034.735 КМ, што је 94,75% од плана за 2020.годину од чега износ од 707.033 КМ (економски код 4161 и 4163) односи се на издвојена средства за реализацију права за његу и права на новчану помоћ који се 50% финансирају на основу примљеног трансфера Министарства здравља и социјалне заштите и за унапређење положаја лица са инвалидитетом које Министарство здравља и социјалне заштите у цјелости финансира. Из средстава планираних буџетом осим финансирања расхода за реализацију права за његу и права на новчану помоћ евидентирани су и помоћи у натури корисницима социјалне заштите, дознаке које се исплаћују пружаоцима социјалне заштите за смјештај штићеника, дознаке хранитељским породицама за смјештај штићеника и остале једнократне новчане помоћи.

Расходи за бруто плате запослених (економски код 4111) остварени су у износу од 230.065 КМ што је 97,22% од планираних расхода, од чега расходи за бруто плате приравницима износили су 9.863 КМ. Расходи за бруто накнаде (економски код 4112) остварене су у износу од 41.590 КМ и чине их расходи за топли оброк у износу од 16.918 КМ, расходи за превоз запослених у износу од 1.543 КМ, расходи по основу дневница за службена путовања у износу од 268 КМ, расходе за регрес за годишњи одмор у износу од 6.240 КМ, остале накнаде у износу од 900 КМ и порези и доприноси на накнаде у износу од 15.721 КМ. Расходи за накнаду плата запослених за вријеме боловања, родитељског одсуства (економски код 4113) остварени су у износу од 6.183 КМ, а односи се на боловање које су запослени радници користили проузороковано вирусом Корона. Расходи за отпремнине и једнократне помоћи (економски код 4114) остварени су у износу од 4.280 КМ, а односе се на расходе за отпремнину једног радника који је стекао услове за пензионисање и расходе за помоћ у случају смрти ужег члана породице.

 Расходи по основу коришћења роба и услуга (економски код 412) остварени су у износу од 41.962 КМ. Расходи по однову затезних камата (економски код 4139) остварени су у износу од 236 КМ. Расходи по судским рјешењима (економски код 419) остварени су у износу од 950 КМ, а односе се на трошкове додатног вјештачења корисника права социјалне заштите од стране Основног суда Соколац. Усљед недовољних средстава донесена је одлука о реалокацији након усвојеног ребаланса са економског кода 4125.

Издаци за набавку моторних возила (економски код 5113) остварени су у износу од 2.272 КМ . ЈУ „Центар за социјални рад“ је добила донацију аутомбил од стране УНИЦЕФ-а. Ради се о дипломатском возилу на којој је постојала забрана отуђења те су средства била потребна за уплату трошкова царине, пореза и шпедиције Управи за индиректно опорезивање. Обзиром да наведена средства нису била планирана буџетом донесена је одлука о реалокацији са економског кода 4126.

Издаци за набавку комуникационе опреме (економски код 5113) остварени су у планираном износу и односе се на набавку једног службеног мобилног телефона који користе искључиво стручни радници Центра који су према плану приправности доступни 24 часа у случају потребе у полицији или хитне интервенције у породици.

На име средстава за рад **ЈУ Дјечији центар „Буба мара“** утрошен је износ од 597.923 КМ. У оквиру наведених расхода евидентирани су и настали расходи по основу примљеног трансфера у укупном износу од 2.536 КМ и то трансфер Министарства просвјете и културе на име реализације програма предшколског васпитања и образовања за дјецу пред полазак у школу и за набавку дидактичког материјала у износу од 2.536 КМ. Расходи за бруто плате запослених (економски код 4111) остварени су у износу од 363.015 КМ што је 93,03% од планираних расхода, од чега расходи за бруто плате приправницима остварени су у износу од 8.252 КМ. Расходи за бруто накнаде (економски код 4112) остварене су у износу од 90.417 КМ и чине их расходи за топли оброк у износу од 37.804 КМ, расходи за превоз запослених у износу од 1.551 КМ, расходи за регрес у износу од 13.000 КМ, расходи за јубиларне награде за запослене раднике који су остварили 10 година радног стажа у Општинској управи у износу од 1.007 КМ расходи по основу дневница за службена путовања у износу од 60 КМ, остале накнаде у износу од 2.000 КМ и порези и доприноси на накнаде у износу од 34.996 КМ. Расходи за накнаду плата запослених за вријеме боловања, родитељског одсуства (економски код 4113) остварени су у износу од 13.153 КМ, а односи се на боловање које су запослени радници користили проузороковано вирусом Корона. Расходи за отпремнине и једнократне помоћи (економски код 4114) остварени су у износу од 3.000 КМ, а односе се на расходе за помоћ у случају смрти ужег члана породице и расходе за помоћ приликом рођења дјетета.

Расходи по основу коришћења роба и услуга (економски код 412) остварени су у износу од 98.974 КМ што је у оквиру планираних расхода.

Издаци за изградњу и прибављање зграда и објеката (економски код 5111) остварени су у износу од 7.746 КМ и односе се на израду пројектне документације неоходне за изградњу новог дијела Вртића и вањског уређења.

Издаци за набавку постројења и опреме (економски код 5113) остварени су у износу од 3.737 КМ и односе се на набавку опреме за образовање и културу.

 Издаци за накнаду плата за породиљско одсуство који се рефундирају од фонда обавезног социјалног осигурања (економски код 6381) остварени су у износу од 17.882 КМ и чине 79,12% од планираних расхода.

На фонду 05 еидентиран је износ од 17.202 КМ, а односи се на исплату најниже плате и доприноса на најнижу плату запослених за мјесец април 2020. године која су финансирана из средстава Фонда солидарности за посебне намјене за санирање посљедица корона вируса Републике Српске, на основу рјешења Минисарства финансија Пореска управа број:06/1.07/0704-455.19-95031/2020 од 09.06.2020. године.

За рад **ЈУ „Културно спортски центар“** Пале издвојено је 639.977 КМ, што је 99,77% од плана за 2020.годину. Средства су реализована у складу са планом буџета. Расходи за бруто плате запослених (економски код 4111) остварени су у износу од 340.688 КМ што је 103,96% од планираних расхода и већи су за 12.988 КМ. Ребалансом буџета за 2020. годину нису биле планиране бруто плате приправницима које су остварене у износу од 3.307 КМ, као и исплаћене бруто плате директора по судској пресуди . За недостајућа средства донесена је одлука о реалокацији средстава након усвојеног ребаланса са економског кога 4111 у оквиру потрошачке јединице Општинска управа (10890130). Расходи за бруто накнаде (економски код 4112) остварене су у износу од 1.484 КМ и чине их расходи за превоз запослених у износу од 657 КМ и остале накнаде у износу од 827 КМ. Расходи за накнаду плата запослених за вријеме боловања, родитељског одсуства (економски код 4113) остварени су у износу од 867 КМ, а односи се на боловање које су запослени радници користили проузороковано вирусом Корона. Наведени расходи нису били планирани буџетом те је донесена одлука о реалокацији средстава након усвојеног ребаланса са економског кода 4111. Расходи за отпремнине и једнократне помоћи (економски код 4114) остварени су у износу од 2.226 КМ, а односе се на на бруто накнаде за отпремнину једног радника који је стекао услове за пензионисање и остале накнаде- новогодишњи пакетићи.

Расходи по основу коришћења роба и услуга (економски код 412) остварени су у износу од 124.823 КМ што је у оквиру планираних расхода. У оквиру наведених расхода су и расходи добивени на име трансфера за књижевну манифестацију „Дани Душка Трифуновића“.

Расходи за затезну камату (економски код 4139) остварени су износу од 297 КМ.

Расходи по основу судских рјешења (економски код 4191) остварени су у износу од 461 КМ.

Издаци за изградњу и прибављање објеката (економски код 5111) остварени су у износу од 62.847 КМ и односе се на изградњу туристичког комплекса пећине Орловача .

Издаци за инвестиционо одржавања и реконструкције зграда и објеката (економски код 5112) остварени су у износу од 83.611 КМ и односе се на завршне радове улагања на реконструкцију и адаптацију објекта „Културно спортског центра“ у износу од 76.710 КМ финансиране од стране Града Источно Сарајево и издаци за санацију гаражног простора у Спортско пословном центру „Пеки“ (затварање гараже полиутеранским панелима) у износу од 6.901 КМ.

Издаци за набавку нефинансијске имовине (економски код 5113) остварени су у износу од 21.685 КМ и односе се на издатке за набавку путничког возила у износу од 17.950 КМ, и издаци за набавку телефонске и рачунарске опреме и видео надзора у износу од 3.735 КМ.

Издаци за залихе материјала робе (економски код 5161) остварени су у износу од 988 КМ, односе се на залихе сувенира који су намијењени продаји посјетиоцима пећине Орловача.

На фонду 03 евидентиран је износ од 7.000 КМ који се односе на расходе за стручне услуге (економски код 4127) у износу од 4.000 КМ за књижевну манифестацију „Дани Душка Трифуновића“ на име добивеног трансфера од стране Министарства просвјете и културе Републике Српске и издатке за изградњу и прибављање објеката (економски код 5111) у износу од 3.000 КМ на име закљученог уговора о суфинансрању пројекта „Промоција туристичког потенцијала“ са Министарством трговине и туризма Републике Српске (средства утрошена за припрему локације за изградњу анфитеатра и видиковца.

За рад **ЈУ „Народна библиотека“** издвојено је 25.461 КМ који су финансирани из редовних планираних средстава. Средства су утрошена на бруто плате приправника који су ангажовани по пројекту Завода за запошљавања у износу од 10.927 КМ, расходе за дневнице за службена путовања у износу од 40 КМ и на материјалне трошкове неопходне за рад у износу од 5.897 КМ. Издаци за набавку нефинансијске имовине (економски код 5113) остварени су у износу од 8.597 КМ, а односе се на набавку школских и књига за библиотека у износу од 2.660 КМ и набавку канцеларијске и компјутерске опреме у износу од 5.937 КМ.

На фонду 03 евидентиран је износ од 12.000 КМ који се односе на расходе за стручне услуге (економски код 4127) у износу од 8.000 КМ (примљени трансфера од стране Министарства просвјете и културе у износу од 1.000 КМ за пројекат издавања књиге „Зороломац“ и на основу закљученог уговора са Министарством цивилних послова БиХ за пројекат издаваштва – историјска студија „Рођени да вјечно живе“ Споменица сарајевско романијским добровољцима у Великом рату у износу од 7.000 КМ ) и расходе за бруто накнаде за рад ван радног односа-хонорари у износу од 4.000 КМ на основу закљученог уговора са Министарством цивилних послова БиХ за пројекат издаваштва – историјска студија „Рођени да вјечно живе“ Споменица сарајевско романијским добровољцима у Великом рату.

На сједници Скупштине општине Пале одржане 18. октобра донесена је Одлука о стицању статуса буџетског корисника **ЈУ „Туристичка организација општине Пале“** број:01-022/135. Према наведеној одлуци од 01. јануара 2020. године ЈУ „Туристичка организација општине Пале“ биће укључена у трезор Општине Пале чији финансијски извјештаји ће бити укључени у консолидоване финансијске извјештаје Општине Пале.

На име средстава за рад ЈУ „Туристичка организација општине Пале“ буџетом за 2020. годину издвојено је 184.872 КМ. Средства су усмјерена на бруто плате запослених (економски код 4111) у износу од 56.869 КМ од чега расходи за бруто плате приправницима износе 1.535 КМ. Расходи за накнаде запослених остварени су у износу од 9.853 КМ и односе се на расходе за топли оброк у износу од 4.264 КМ, расходе за коришћење личног возила у износу од 750 КМ, расходе за регрес у износу од 1.040 КМ, расходе по основу дневница за службена путовања у износу од 333 и порези и доприноси на накнаде у износу од 3.465 КМ. Расходи по основу кориштења роба и услуга (економски код 412) остварени су у износу од 113.984 КМ од чега је намјенских средстава за промоције и манифестације издвојено 82.605 КМ.

Остали текући грантови (економски код 4152) остварени су у износу од 3.790 КМ, а односе се на грантове за помоћ у спречавању негативних посљедица вируса корона.

Издаци за набавку постројења и опреме (економски код 5113) остварени су у износу од 319 КМ и односе се на набавку рачунарске опреме.

Остали издаци (економски код 6313) остварени су у износу од 319 КМ и односе се на издатке по основу аванса за поштанске услуге који нису утрошени у 2020. години.

***Преглед потраживања, обавеза и имовине у 2020. години***

Краткорочне обавезе општине Пале на дан 31.12.2020. године износиле су 3.936.819 КМ, а односе се на обавезе по кредитима који доспијевају до годину дана у износу од 654.841

 КМ, обавезе за лична примања у износу од 360.247 КМ, обавезе из пословања у износу од 2.546.914 КМ, обавезе за расходе финансирања и друге финансијске трошкове у износу од 6 КМ, обавезе за субвенције у износу од 2.974 KM, обавезе за грантове у износу од 189.155 KM, обавезе за дознаке на име социјалне заштите у износу од 137.389 КМ, краткорочна резервисања и разграничења у износу од 115 КМ, остале краткорочне обавезе у износу од 1 КМ икраткорочне обавезе и разграничења из трансакција са другим јединицама власти у износу од 45.177 КМ. Дугорочне обавезе и разграничења (обавезе по зајмовима као и дугорочна резервисања и разграничења) на дан 31.12.2020. године износиле су 3.849.269 КМ, док су дугорорчне обавезе и разграничења из трансакција са другим нивоима власти износиле 1.952.634 КМ.

Краткорочна потраживања (економски код123) на дан 31.12.2020. године износила су 3.621.293 КМ, а односе се на потраживања по основу продаје и извршених услуга у износу од 9.870 КМ, потраживања од запослених у износу од 2.530 КМ, потраживања за ненаплаћене порезе, доприносе и непореске приходе у износу од 2.021.410 КМ, потраживања за порезе, доприносе и непореске приходе за које је продужен рок плаћања, а доспијевају на наплату у року од годину дана у износу од 1.544.279 КМ, потраживања за више плаћени порез на имовину у износу од 4.649 КМ и остала краткорочна потраживања у износу од 38.556 КМ. Краткорочна разграничења (економски код 127) износила су 1.992 КМ. Дугорочна потраживања (економски код112) на дан 31.12.2020. године износила су 2.328.880 КМ, a односе се на потраживања за порезе и дориносе за које је продужен рок плаћања у износу од 2.324.838 КМ и остала дугорочна потраживања у износу од 4.042 КМ.

Признавање некретнина, постројења и опреме врши се у складу са МРС-ЈС 17 и другим релевнтним рачуноводственим стандардима и прописима. Вриједност стања имовине Општине Пале са стањем на дан 31.12.2020. године дат је у следећој табели:

|  |  |  |  |  |
| --- | --- | --- | --- | --- |
|  | Назив | Бруто вриједност | Исправка вриједности | Нето вриједност |
| 1 | Покретна имовина | 1.703.015,07 | 1.227.456,78 | 475.558,29 |
| 2 | Непокретна имовина | 524.329.386,87 | 38.705.862,15 | 485.623.524,72 |
|  | УКУПНО | 519.857.385,77 | 37.466.052,44 | 482.391.333,33 |

Вриједност имовине дате на кориштење са стањем на дан 31.12.2020. године износила је 140.533,74 КМ.

***Преглед стања на жиро рачунима Општине Пале у 2020. години***

Расположива новчана средства на жиро рачунима Општине Пале отворених код НЛБ банке у износу од 2.195.414 КМ са стањем на дан 31.12.2020. године дати су у следећој табели.

|  |
| --- |
| Јединствени рачун трезора и остали рачуни у КМ |
|   | Назив рачуна | Број рачуна | Стање на дан |
| 31.12.2019. | 31.12.2020. |
| 1 | Општина Пале извршење-трансакциони рачун | 562-012-00000033-02 | 61.524,36 | 27.009,88 |
| 2 | РЈП Општине Пале-транс.рач.за изворне општинске приходе | 562-012-00000945-79 | 0.00 | 0.00 |
| 3 | Општина Пале водопривредна накнада | 562-012-00002283-42 | 199.589,85 | 94.734,65 |
| 4 | Општина Пале трансакциони рачун | 562-012-00002611-28 | 113.733,36 | 344.744,19 |
| 5 | Општина Пале буџет- социјална заштита | 562-012-81069593-04 | 0,00 | 0,00 |
| 6 | Општина Пале-рачун посебних намјена грантови | 562-012-81187733-22 | 5.838,98 | 13.973,95 |
| 7 | РПН промјена намјене пољопривредог земљишта | 562-012-81268383-87 | 65.348,70 | 76.813,17 |
| 8 | РПН за поврат и прекњижавање више или погрешно уплаћених јавних прихода | 562-012-81393035-66 | 0,00 | 0,00 |
| 9 | РПН Боравишна такса | 562-012-81589073-63 | 0,00 | 39.056,73 |
| 10 | РПН Намјенско трошење кредитних средстава | 551-790-22223946-19 | 0,00 | 1.558.552,46 |
| 11 | РПН Подршка пољопривредним произвођачима | 562-012-81628131-65 | 0,00 | 39.989,58 |
| Трансакциони рачун институција јавног сектора у страној валути |
| 1 | Општина Пале - валута (EUR) | 508-4101096087 | 139,09 | 198,75 |
| 2 | Општина Пале - валута (CAD) | 508-4101096087 | 0,00 | 0,00 |
| 3 | Општина Пале – привредна банка |  | 340,25 | 340,25 |

Расположива новчана средства на рачуну благајне са стањем на дан 31.12.2020. године износила су 694 КМ, од чега износ од 367 КМ односи се на новчана средства на рачунима благајне Општинске управе, а износ од 327 КМ на новчана средства на рачунима благајне Осталих корисника буџета општине.

Преглед расхода (без расхода обрачунског карактера) и нето издатака за нефинансијску имовину разврстани су по функционалној класификацији (фонд 01) и то:

1. Опште јавне услуге (01) 3.611.653 КМ,
2. Јавни ред и сигурност (03) 150.168 КМ,
3. Економски послови (04) 2.446.896 КМ,
4. Заштита животне средине (05) 746.841 КМ,
5. Стамбени и заједнички послови (06) 1.741.719 КМ,
6. Здравство (07) 96.700 КМ,
7. Рекреација, култура, религија (08) 1.782.671 КМ,
8. Образовање (09) 1.351.177 КМ,
9. Социјална заштита (10) 1.427.804 КМ.

Преглед расхода (без расхода обрачунског карактера) и нето издатака за нефинансијску имовину разврстани су по функционалној класификацији (фонд 03) и то:

1. Економски послови (04) 235.000 КМ
2. Рекреација, култура, религија (08) 19.000 КМ
3. Социјална заштита (10) 3.500 КМ

Преглед расхода (без расхода обрачунског карактера) и нето издатака за нефинансијску имовину разврстани су по функционалној класификацији (фонд 05) и то:

1. Опште јавне услуге (01) 4.000 КМ
2. Економски послови (04) 305.199 КМ
3. Образовање (09) 17.202 КМ

***Анализа финансијског резултата***

По периодичном обрачуну буџета општине Пале за период јануар-децембар 2020. године укупно остварена буџетска средства (збир свих прихода, без брихода обрачунског каратера и примитака за нефинансијску имовину) евидентирана на фонду 01 износила су 16.451.094 КМ, а укупни буџетски издаци (збир свих расхода, без расхода обрачунског карактера и издатака за нефинансијску имовину) износили су 16.324.397 КМ. Разлика између буџетских средстава и остварених буџетских издатака износила је 126.697 КМ. С обзиром на то да постоје неизмирене обавезе из претходног периода које нису измирене до рока рока за предају финансијског извјештаја Општина Пале ће извршити анализу стања неизмирених обавеза и Фискалном савјету доставити план изнирења обавеза.

Преглед оствареног финансијског резултата дат је у следећој табели:

|  |  |  |
| --- | --- | --- |
| 1 | Буџетски приходи | 10.658.878 |
| 2 | Буџетски расходи | 8.568.334 |
| 3 | **(А) Бруто буџетски суфицит**  | **2.090.544** |
| 4 | Буџетски примици | 2.388.481 |
| 5 | Буџетски издаци | 7.175.777 |
| 6 | **(Б) Нето издаци за нефинансијску имовини**  | **-4.787.296** |
| 7 | **(В)Буџетски дефицит (А-Б)** | **-2.696.752** |
| 8 | Примици од финансијске имовине | 13.231 |
| 9 | Примици од задуживања | 3.000.000 |
| 10 | Остали примици | 390.504 |
| 11 | Издаци за финансијску имовину | 1 .500 |
| 12 | Издаци за отплату дуга | 504.351 |
| 13 | Остали издаци | 74.434 |
| 14 | **(Г) Нето финансирање** | **2.823.450** |
| 15 | **(Д)Разлика у финансирању (В+Г)** | **126.697** |

По периодичном обрачуну буџета општине Пале за период јануар- децембар 2020. године укупно остварена буџетска средства евидентирана на фонду 03 износила су 260.974 КМ, а укупни буџетски издаци износили су 257.500 КМ. Разлика између буџетских издатака и остварених буџетских средстава износила је 3.474 КМ.

На фонду 03 исказани суфицит се односи на неутрошена средства која се односе на грантове физичких и правних лица у износу од 13.974 КМ и средства Агенције за безбједност саобраћаја у износу од 3.500 КМ.

ЈУ „Културно спорстски центар“ и ЈУ „Народна библиотека Пале“ исказали су трошкове по посебним пројектима ( Министарство трговине и туризма Републике Српске за Уговор о финансирању пројекта „Промоција туристичког потенцијала за 2020. годину од 09.11.2020. године у износу од 3.000 КМ и средства по пројекту историјска студија „Рођени да вјечно живо“ по Уговору од 30.12.2020. године у износу од 11.000 КМ) у износу од 14.000 КМ, а средства су уплаћена у 2021. години, те је за тај износ умањен суфицит.

По периодичном обрачуну буџета општине Пале за период јануар- децембар 2020. године укупно остварена буџетска средства евидентирана на фонду 05 износила су 510.281 КМ, а укупни буџетски издаци износили су 326.401 КМ. Разлика између буџетских издатака и остварених буџетских средстава износила је 183.880 КМ.

На фонду 05 исказани суфицит се односи на неутрошена средства по пројекту „Опремање и едукација до стварања ланца вриједности-Подршка пољопривредним произвођачима Општине Пале“ у износу од 40.000 КМ и средства Владе Републике Српске за сузбијање посљедица вируса корона у износу од 143.880 КМ.